ქალთა XIV საჭადრაკო ოლიმპიადა

16 ნოემბერი - 4 დეკემბერი 1990. ნოვი სადი, იუგოსლავია ნოვი სადში უნგრელები იგივე შემადგენლობით ჩავიდნენ, მხოლოდ ილდიკო მადლმა და სოფია პოლგარიმ გაცვალეს დაფები. ცვლილებები იყო სსრ კავშირის გუნდში. ნაკრებში დაბრუნდა ნონა გაფრინდაშვილი. მესამე და სათადარიგო დაფებზე კი ბოლო ხანებში დაწინაურებული ალისა გალიამოვა და ქეთევან არახამია დასხდნენ. ძლიერი გუნდი ჰყავდათ ჩინელებსაც მსოფლიოს ჩემპიონობის პრეტენდენტის სიე ძიუნის თავკაცობით. ტურნირი სამივე ფავორიტმა ტრადიციულად დაიწყო. უნგრელებმა და ჩინელებმა პირველ ორ ტურში 6-6 ქულა აიღს, საბჭოელებმა - 5. მესამე ტურში ლიდერები ერთმანეთს შეხვდნენ და უნგრეთმა 2,5-0,5 დაამარცხა მეტოქე. საბჭოელები უელსელებთან თამაშობდნენ და სხვაობა ნახევარ ქულამდე დაიყვანეს. მეოთხე ტურში უნგრელები საბჭოელებს შეხვდნენ. უნგრელთა ღირსებას იმ დღეს სამივე პოლგარი იცავდა (საერთოდ უნდა ითქვას, რომ უნგრელები სულ პოლგარებით თამაშობდნენ და მადლმა მხოლოდ თითოჯერ შეცვალა იუდითი და სოფია). მაია დამარცხდა ჟუჟასთან, სამაგიეროდ გაიმარჯვეს გაფრინდაშვილმა და გალიამოვამ. მომდევნო სამ ტურში უნგრელებმა ისევ მოახერხეს დაწინაურება. მერვე ტურიდან კი საბჭოთა გუნდი ნელ-ნელა კრეფდა მაქსიმალურ სიჩქარეს და მეცამეტე ტურისათვის უკვე ქულანახევრით იყო წინ. მეცამეტე ტურში უნგრელები არგენტინელებს ხვდებოდნენ, საბჭოელები - ჩეხებს. ჟუჟამ, იუდითმა და მადლმა სამივე პარტია მოიგეს, საბჭოელები კი ფრეს დასჯერდნენ ჩეხებთნ (დამარცხდა გალიამოვა) და უნგრელებს დაწევის საშუალება მისცეს. ბოლო ტურში მაიას გარეშე მოთამაშე საბჭოთა ქალებმა სამი ქულა აართვეს იუგოსლავიის მესამე გუნდს, მაგრამ ასევე სამი ქულა აიღეს დებმაც ჩეხებთან შეხვედრაში. საჭირო შეიქმნა კოეფიციენტების დათვლა. ის უკეთესი უნგრელებს აღმოაჩნდათ და ვერა მენჩიკის თასი კვლავ ბუდაპეშტში გაემგზავრა. მიუხედავად ბოლოსწინა ტურში საბჭოელების მოულოდნელი და გაუმართლებელი წარუმატებლობისა, უნგრელთა გამარჯვება მაინც კანონზომიერი ჩანდა. მათ მოიგეს სამივე დაფა და მხოლოდ სათდარიგო დაფაზე ხვდათ გამარჯვება საბჭოელებს. აქ ბრწყინვალედ იასპარეზა ქეთევან არახამიამ, რომელმაც 12 პარტიიდან 12-ვე მოიგო და 27 წლის წინანდელი ვერიცა ნედელკოვიჩის რეკორდი გაიმეორა. 23,5 ქულა 11. იუგოსლავია-2, 12. ნიდერლანდები, 13. მონღოლეთი 23 ქულა 14. პოლონეთი, 15. არგენტინა, 16. კუბა, 17. გერმანია, 18. ისრაელი 22,5 ქულა 19. ჩეხოსლოვაკია, 20. ვიეტნამი, 21. იუგოსლავია-3 22 ქულა 22. დანია, 23. ნორვეგია, 24. საფრანგეთი, 25. შოტლანდია, 26. ბრაზილია 21,5 ქულა 27. იაპონია, 28. შვეიცარია, 29. ავსტრია, 30. შვედეთი, 31. ავსტრალია 21 ქულა 32. ინდოეთი, 33. ფინეთი, 34. ბანგლადეში 20,5 ქულა 35. ალბანეთი, 36. იტალია, 37. ინდონეზია, 38. ირლანდია, 20 ქულა 39. უელსი, 40. მექსიკა, 41. ახალი ზელანდია, 42. ბელგია-20, 43. ეკვადორი, 44. სირია, 45. ეგვიპტე 19,5 ქულა 46. თურქეთი, 47. დომინიკელთა რესპუბლიკა, 48. პორტუგალია, 49. მალაიზია, 50. ზამბია 19 ქულა 51. ბოლივია, 52. ურუგვაი, 53. პუერტო-რიკო 18,5 ქულა 54. კანადა, 55. ვენესუელა 18 ქულა 56. არაბთა გაერთიანებული საამიროები 17,5 ქულა 57. ალჟირი, 58. იამაიკა, 59. ზიმბაბვე 15,5 ქულა 60. ანგოლა, 61. ნიდერლანდების ანტილის კუნძულები 15 ქულა 62. ნიგერია 14,5 ქულა 63. მალტა 11,5 ქულა 64. ბოტსვანა 10 ქულა 65. აშშ-ის ვირჯინის კუნძულები 0 ქულა 66. ლიბანი სამი ტურის შემდეგ გამოეთიშა  ჩინეთი სიე ძიუნი 11 (+9=4-1), ფენ ჭაოფინი 9 (+7=4-3), ცინ კანინი 6 (+4=4-2), ვან ლეი 3 (+3=0-1). თენგიზ გიორგაძე. ქართული ჭადრაკის მატიანე. თბილისი, ,,განათლება’’ 1995. Шахматы. Энциклопедический словарь. Москва. изд. ,,Советская Энциклопедия’’ 1990 Шахматная Энциклпедия. Москва. 2004. Ханамирян Г. Всемирные шахматные Олимпиады. 1927-2006. Ереван: 2006 შედეგები